Ministru kabineta rīkojuma projekta „Par nekustamo īpašumu atsavināšanu valsts autoceļa P45 Viļaka-Kārsava pārbūves projekta īstenošanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pants un 26.panta 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot valsts autoceļa P45 Viļaka-Kārsava posma 6,35.-16,54.km pārbūves (rekonstrukcijas) projektu nepieciešams atsavināt no zemes kopīpašniekiem nekustamā īpašuma „Žogi” (nekustamā īpašuma kadastra Nr. 3882 002 0003) daļas, kas sastāv no zemes vienības 0,27 ha platībā (zemes vienības kadastra apzīmējums 3882 002 0351), zemes vienības 0,01 ha platībā (zemes vienības kadastra apzīmējums 3882 002 0356) un zemes vienības 0,28 ha platībā (zemes vienības kadastra apzīmējums 3882 002 0370) – Šķilbēnu pagastā, Viļakas novadā (turpmāk – nekustamā īpašuma „Žogi” daļas).  Minētie nekustamie īpašumi tiek atsavināti transporta infrastruktūras attīstībai un atsavināšana ir vienīgais veids šī mērķa sasniegšanai.  Valsts autoceļa P45 Viļaka-Kārsava posma 6,35.-16,54.km rekonstrukcijas projekts realizēts no valsts budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) finansētie ierobežotās atlases VAS „Latvijas Valsts ceļi” realizētie projekti (2007–2013)” paredzētajiem līdzekļiem. Projekts apstiprināts 2008.gada 27.jūnijā, paredzot finansiālo ieguldījumu no Eiropas Reģionālās attīstība fonda darbības programmas „Infrastruktūra un pakalpojumi” papildinājuma 3.2.1.1.aktivitātes „Valsts 1.šķiras autoceļu maršrutu sakārtošana”. Rekonstrukcijas projektu saskaņā ar Ministru kabineta 2008.gada 28.aprīļa noteikumiem Nr.306 „Noteikumi par darbības programmas “Infrastruktūra un pakalpojumi” papildinājuma 3.2.1.1.aktivitāti “Valsts 1.šķiras autoceļu maršrutu sakārtošana” apstiprināja Satiksmes ministrija.  Nekustamā īpašuma „Žogi” daļas ir izveidotas, sadalot nekustamā īpašuma „Žogi” (nekustamā īpašuma kadastra Nr. 3882 002 0003) zemes vienību ar kadastra apzīmējumu 3882 002 0035, 3882 002 0036 un 3882 002 0037.  Nekustamais īpašums „Žogi” (nekustamā īpašuma kadastra Nr. 3882 002 0003) ir reģistrēts Balvu rajona tiesas zemesgrāmatu nodaļas Šķilbēnu pagasta zemesgrāmatas nodalījumā Nr. 4.  Nekustamā īpašuma „Žogi” daļām ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):   1. Zemes vienībai ar kadastra apzīmējumu 3882 002 0351:  * ekspluatācijas aizsargjoslas teritorija gar valsts reģionālajiem autoceļiem lauku apvidos – 0,2700 ha platībā; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0600 ha platībā; * pierobeža – 0,2700 ha platībā.   2) Zemes vienībai ar kadastra apzīmējumu 3882 002 0356:  - ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0100 ha platībā;  - ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0100 ha platībā;  - ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0100 ha platībā;  - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0050 ha platībā;  - pierobeža – 0,0100 ha platībā.  3) Zemes vienībai ar kadastra apzīmējumu 3882 002 0370:  - ekspluatācijas aizsargjoslas teritorija gar valsts reģionālajiem autoceļiem lauku apvidos – 0,2800 ha platībā;  - pierobeža – 0,2800 ha platībā.  Atlīdzību par nekustamā īpašuma „Žogi” daļām paredzēts kompensēt atbilstoši Likuma 26.panta 2.punktam, saskaņā ar kuru daļu no atlīdzības var izmaksāt naudā un daļu kompensēt ar citu nekustamo īpašumu. Izmaksājot atlīdzību nekustamā īpašuma īpašniekam daļā to kompensējot ar valsts nekustamo īpašumu, tiek piemērotas arī Publiskas personas mantas atsavināšanas likuma normas tiktāl, ciktāl tās nav pretrunā ar Likuma normām.  Pamatojoties uz Likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Satiksmes ministrija ar 2015.gada 28.septembra lēmumu Nr.03-14/3759 apstiprināja nekustamā īpašuma „Žogi” daļu taisnīgas atlīdzības apmēru, nosakot to 3 080,00 EUR, kas kompensējama sekojoši:   1. daļu kompensējot ar valsts nekustamo īpašumu „Žogi A” (nekustamā īpašuma kadastra Nr. 3882 002 0579) – zemes vienību 0,23 ha platībā (zemes vienības kadastra apzīmējums 3882 002 0551) un zemes vienību 0,01 ha platībā (zemes vienības kadastra apzīmējums 3882 002 0553) – Šķilbēnu pagastā, Viļakas novadā, kura tirgus vērtība noteikta 1 248,00 EUR. 2. atlikušo atlīdzības daļu 1 832,00 EUR apmērā, izmaksājot naudā.   Valsts nekustamais īpašums „Žogi A” (nekustamā īpašuma kadastra Nr. 3882 002 0579) ir reģistrēts Balvu rajona tiesas zemesgrāmatu nodaļas Šķilbēnu pagasta zemesgrāmatas nodalījumā Nr. 100000547703.  Valsts nekustamajam īpašumam „Žogi A” (nekustamā īpašuma kadastra Nr. 3882 002 0579) ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):  1) Zemes vienībai ar kadastra apzīmējumu 3882 002 0551:  - ekspluatācijas aizsargjoslas teritorija gar valsts reģionālajiem autoceļiem lauku apvidos – 0,2300 ha platībā;  - pierobeža – 0,2300 ha platībā;  2) Zemes vienībai ar kadastra apzīmējumu 3882 002 0553:  - ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0100 ha platībā;  - vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 0,0100 ha platībā;  - pierobeža – 0,0100 ha platībā.  Nekustamā īpašuma kopīpašnieces ir piekritušas nekustamā īpašuma „Žogi” daļu atsavināšanai atbilstoši noteiktajam kompensācijas veidam, informējot par to telefoniski valsts akciju sabiedrības „Latvijas Valsts ceļi” projektu vadītāju D.Pētersonu.  Valsts nekustamais īpašums „Žogi A” (nekustamā īpašuma kadastra Nr. 3882 002 0579), valsts autoceļa P45 Viļaka-Kārsava pārbūves (rekonstrukcijas) projekta īstenošanas ietvaros autoceļa konstrukciju izvietošanai un citu Satiksmes ministrijas deleģēto funkciju pildīšanai vairs nav nepieciešams.  Saskaņā ar Likuma 10.panta pirmo daļu pēc Ministru kabineta lēmuma pieņemšanas zemesgrāmatā ieraksta atzīmi par aizliegumu atsavināt un apgrūtināt nekustamo īpašumu ar lietu un saistību tiesībām bez institūcijas piekrišanas.  Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.  Satiksmes ministrija atsavināmo nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Ņemot vērā iepriekš minēto Satiksmes ministrija ir izstrādājusi Ministru kabineta rīkojuma projektu „Par nekustamo īpašumu atsavināšanu valsts autoceļa P45 Viļaka-Kārsava pārbūves projekta īstenošanai”. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (euro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar minēto nekustamo īpašumu atsavināšanu un ierakstīšanu zemesgrāmatā tiks segti no valsts budžetā 2015. gadam Satiksmes ministrijas budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

26.10.2015. 09:30

1237

V.Putāns

67028149, varis.putans@lvceli.lv